title: Odluka Vijeća 2014/912/ZVSP od 15. prosinca 2014. za potporu aktivnostima fizičke sigurnosti i upravljanja zalihama (PSSM) radi smanjivanja rizika od nedopuštene trgovine malim i lakim oružjem (SALW) te pripadajućim streljivom u regiji Sahelu

text:
               17.12.2014

               HR

               Službeni list Europske unije

               L 360/30

         ODLUKA VIJEĆA 2014/912/ZVSP
   od 15. prosinca 2014.
   za potporu aktivnostima fizičke sigurnosti i upravljanja zalihama (PSSM) radi smanjivanja rizika od nedopuštene trgovine malim i lakim oružjem (SALW) te pripadajućim streljivom u regiji Sahelu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Europsko vijeće je 15. i 16. prosinca 2005. usvojilo „Strategiju EU-a za suzbijanje nedopuštenog gomilanja malog i lakog oružja i pripadajućeg streljiva i trgovanja njima”. Europsko vijeće u toj strategiji potvrđuje da je zbog obilnih zaliha SALW-a i streljiva takvo oružje lako dostupno kako civilima tako i kriminalcima, teroristima i borcima te se u njoj naglašava potreba nastavljanja preventivnog djelovanja u svrhu borbe protiv nezakonite opskrbe konvencionalnim oružjem i potražnje za njime. U strategiji se Afriku ističe kao kontinent koji je najviše pogođen utjecajem unutarnjih sukoba koje dodatno zaoštrava destabilizirajući dotok SALW-a.

               (2)

               Vijeće je 21. ožujka 2011. poduprlo „Strategiju Europske unije za sigurnost i razvoj u Sahelu” kojom se osigurava integrirani okvir za angažman Unije u regiji Sahelu. Jedna od četiriju komponenti djelovanja strategije usmjerena je na jačanje kapaciteta sektorâ sigurnosti, izvršavanja zakonodavstva i vladavine prava u toj regiji radi borbe protiv prijetnji i suočavanja s terorizmom i organiziranim kriminalom na način koji je učinkovitiji i više specijaliziran te radi njihovog povezivanja s mjerama dobrog upravljanja.

               (3)

               Dana 14. lipnja 2006. u Abuji, Nigerija i države članice Gospodarske zajednice zapadnoafričkih država (ECOWAS) usvojile su Konvenciju ECOWAS-a o malom i lakom oružju, pripadajućem streljivu i drugim povezanim materijalima koja je stupila na snagu 29. rujna 2009. Dana 30. travnja 2010. u Kinshasi, Demokratska Republika Kongo, države članice Gospodarske zajednice srednjoafričkih zemalja (ECCAS) i Republika Ruanda usvojile su Srednjoafričku konvenciju za nadzor nad malim i lakim oružjem, pripadajućim streljivom te dijelovima i komponentama koje se mogu upotrijebiti za njihovu proizvodnju, popravljanje ili sastavljanje. U obje konvencije države potpisnice obvezale su se, između ostalog, da će poduzeti mjere potrebne radi osiguravanja sigurnog i djelotvornog upravljanja, skladištenja i sigurnosti njihovih nacionalnih zaliha SALW-a, u skladu s odgovarajućim standardima i postupcima.

               (4)

               Burkina Faso, Mali i Nigerija ratificirali su Ugovor o trgovini oružjem kao i 23 države članice Unije dok su ga Čad, Mauritanija i Niger potpisali. Člankom 16. stavkom 1. Ugovora o trgovini oružjem predviđa se da pri provedbi tog Ugovora svaka država stranka može zatražiti pomoć, uključujući pravnu ili zakonodavnu pomoć, pomoć u izgradnji institucionalnih kapaciteta te tehničku, materijalnu ili financijsku pomoć. Takva pomoć može uključivati programe upravljanja zalihama, razoružanja, demobilizacije i reintegracije, izradu modela zakonodavstva i djelotvorne provedbene prakse. Svaka država stranka koja je u mogućnosti pružiti pomoć, pruža je na zahtjev.

               (5)

               Burkina Faso, Mali, Mauritanija i Nigerija su države stranke Protokola protiv nedopuštene proizvodnje vatrenog oružja, njegovih dijelova i komponenti te streljiva i trgovanja njima, kojim se dopunjuje Konvencija Ujedinjenih naroda protiv transnacionalnog organiziranog kriminala („Protokol o vatrenom oružju”).

               (6)

               Sve države članice UN-a obvezale su se na djelotvornu provedbu Akcijskog programa UN-a za sprečavanje, suzbijanje i iskorjenjivanje nedopuštene trgovine malim i lakim oružjem u svim njezinim aspektima (dalje u tekstu „Akcijski program UN-a”), kao i Međunarodnog instrumenta kojim se državama omogućuje da prepoznaju i prate, na pravodoban i pouzdan način, nezakonito malo i lako oružje.

               (7)

               Na Petom dvogodišnjem sastanku država radi razmatranja provedbe Akcijskog programa UN-a (New York, 16. – 20. lipnja 2014.), sve države članice UN-a ponovo su naglasile da je pravilno upravljanje zalihama SALW-a, posebno za vrijeme sukoba i nakon njih, ključno za sprečavanje nesreća i smanjivanje rizika od preusmjeravanja oružja prema nedopuštenoj trgovini, ilegalnim naoružanim skupinama, teroristima i drugim neovlaštenim primateljima. Države članice UN-a pozvale su na jačanje međunarodne i regionalne suradnje i pomoć pri upravljanju zalihama i pitanjima fizičke sigurnosti te su se obvezale iskoristiti, kada je to izvedivo, tehnološki napredak za jačanje upravljanja zalihama, uključujući mjere fizičke sigurnosti.

               (8)

               Narodni ustanak u Libiji u veljači 2011. i oružani sukob koje je slijedio te politička i sigurnosna kriza u Maliju u 2012. pokazali su kako nedržavni akteri, uključujući teroriste, mogu iskoristiti zalihe u državnom vlasništvu koje nisu odgovarajuće osigurane i kojima se ne upravlja na odgovarajući način radi preusmjeravanja SALW-a i streljiva na štetu mira i sigurnosti. U kontekstu povećane aktivnosti nedržavnih aktera u području Sahela, uključujući u sjevernoj Nigeriji, poboljšanje sigurnosti oružja i streljiva u državama Sahela postalo je prioritet.

               (9)

               Regionalni centar Ujedinjenih naroda za mir i razoružanje u Africi (UNREC), koji je dio Ureda Ujedinjenih naroda za pitanja razoružanja (UNODA), ima dugogodišnje iskustvo u pružanju potpore državama i civilnom društvu Sahela u njihovoj provedbi međunarodnih i regionalnih instrumenata za nadzor SALW-a, u skladu s mandatom koji je dobio od Opće skupštine UN-a (Rezolucija 40/151 G, 16. prosinca 1985.).

               (10)

               Multidimenzionalna integrirana misija Ujedinjenih naroda za stabilizaciju u Maliju (MINUSMA), preko Službe Ujedinjenih naroda za razminiranje (UNMAS), od 2013. pomaže vlastima u Maliju u akcijama razminiranja i pri upravljanju oružjem i streljivom u skladu s rezolucijama Vijeća sigurnosti UN-a 2100 (2013) i 2164 (2014).

               (11)

               Nevladina organizacija Savjetodavna skupina za mine (MAG) nedavno je pokrenula regionalni projekt koji se bavi akutnim krizama sigurnosti konvencionalnog oružja i streljiva te pitanjima upravljanja u ciljnim zemljama u regiji Sahelu-Magrebu.

               (12)

               U okviru Odluke Vijeća 2011/428/ZVSP (1) Unije je financirala, između ostalog, opskrbu tijela za izvršavanje zakonodavstva u nekoliko zemalja zapadne Afrike opremom za označivanje, kao i osposobljavanje u vezi s Međunarodnim instrumentom za praćenje i međunarodnim tehničkim smjernicama za streljivo.

               (13)

               U okviru Odluke Vijeća 2013/320/ZVSP (2) Unija podržava mjere usmjerene na osiguravanje dobre fizičke sigurnosti i upravljanja zalihama (PSSM) libijskog arsenala oružja kako bi se smanjio rizik koji za sigurnost Libije i susjednih zemalja, uključujući u Sahelu, predstavlja nezakonito širenje SALW-a i streljiva.

               (14)

               U okviru Odluke Vijeća 2013/698/ZVSP (3) Unija podupire osnivanje globalnog mehanizma izvješćivanja o nezakonitom SALW-u i drugom konvencionalnom oružju i streljivu („iTrace”) koji se poglavito temelji na terenskom istraživanju SALW-a i streljiva koji kolaju u područjima zahvaćenima sukobima, uključujući u Africi.

               (15)

               U okviru svoje zajedničke sigurnosne i obrambene politike Unija je pokrenula tri akcije u regiji Sahelu, odnosno: kao prvu, EUCAP Sahel Niger koja je počela 8. kolovoza 2012. za pružanje potpore borbi protiv organiziranog kriminala i terorizma u Nigeru; kao drugu, Misiju Europske unije za osposobljavanje u Maliju koja je počela 18. veljače 2013. za doprinos restrukturiranju i reorganizaciji oružanih snaga Malija putem osposobljavanja i savjetovanja; i kao treću, EUCAP Sahel Mali koja je pokrenuta 15. travnja 2014. radi pružanja strateških savjeta i osposobljavanja unutarnjim snagama sigurnosti u Maliju.

               (16)

               Unija u okviru Instrumenta za doprinos stabilnosti i miru od 2011. podržava UN-ov Ured za droge i kriminal u njegovim naporima za promicanje ratifikacije i provedbe Protokola o vatrenom oružju, poglavito u zapadnoj Africi. U okviru tog instrumenta Unija od 2010. pruža financijsku potporu Regionalnom centru za malo oružje (RECSA) u regiji Velikih jezera, na Rogu Afrike i u državama koje graniče s tim područjem, čije je sjedište u Nairobiju,

         DONIJELO JE OVU ODLUKU:
   Članak 1.
   1.   Unija doprinosi sigurnosti i stabilnosti u regiji Sahelu pomažući državama te regije u sprečavanju preusmjeravanja SALW-a i streljiva u državnom vlasništvu te nedopuštenog trgovanja njima, poboljšavanjem njihove fizičke sigurnosti i upravljanja zalihama („PSSM”).
   2.   Aktivnosti koje Unija treba poduprijeti imaju sljedeće posebne ciljeve:

               (a)

               stvaranje potrebne političke potpore za poboljšanje postupaka PSSM-a i promicanje regionalne suradnje i razmjene znanja;

               (b)

               pružanje potpore ciljnim zemljama u razvijanju suvremenog zakonodavstva, administrativnih postupaka i praktičnih standardnih operativnih postupaka (SOP) kao temelja poboljšanog PSSM-a, u skladu s međunarodnim standardima najbolje prakse;

               (c)

               pružanje izravne potpore provedbi aktivnosti upravljanja zalihama i sigurnosnih aktivnosti, uključujući putem obnove skladišnih objekata, uništavanja suvišnog, zastarjelog ili nezakonitog SALW-a te isprobavanja novih tehnologija.

         Detaljan opis tih aktivnosti naveden je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku („Visoki predstavnik”) odgovoran je za provedbu ove Odluke.
   2.   Tehničku provedbu aktivnosti iz članka 1. stavka 2. obavlja UNODA putem UNREC-a. UNODA obavlja navedene zadaće pod odgovornošću Visokog predstavnika. Visoki predstavnik u tu svrhu sklapa potrebne aranžmane s UNODA-om.
   Članak 3.
   1.   Financijski referentni iznos za provedbu aktivnosti iz članka 1. stavka 2. iznosi 3 561 257,06 EUR. Ukupni procijenjeni proračun cjelokupnog projekta iznosi 4 129 393,06 EUR i osigurava putem sufinanciranja.
   2.   Rashodima koji se financiraju iz iznosa navedenog u stavku 1. upravlja se u skladu s postupcima i pravilima Unije koji se primjenjuju na opći proračun Unije.
   3.   Komisija nadzire pravilnu provedbu doprinosa Unije iz stavka 1. U tu svrhu ona sklapa sporazum o financiranju s UNODA-om. Sporazumom se utvrđuje da je UNODA dužan osigurati da vidljivost doprinosa Unije bude primjerena njegovoj visini.
   4.   Komisija nastoji sklopiti sporazum o financiranju iz stavka 3. u najkraćem mogućem roku nakon 15. prosinca 2014. Komisija u roku od dva tjedna od potpisivanja obavješćuje Vijeće i Visokog predstavnika o eventualnim poteškoćama u tom postupku i o datumu sklapanja sporazuma o financiranju.
   Članak 4.
   1.   Visoki predstavnik izvješćuje Vijeće o provedbi ove Odluke na temelju redovitih izvješća koje priprema UNODA. Navedena izvješća predstavljaju temelj za evaluaciju od strane Vijeća.
   2.   Komisija dostavlja informacije o financijskim aspektima provedbe aktivnosti iz članka 1. stavka 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 42 mjeseca nakon sklapanja odgovarajućeg sporazuma o financiranju iz članka 3. stavka 3. ili šest mjeseci nakon dana njezinog donošenja ako sporazum o financiranju ne bude sklopljen u tom razdoblju.

      Sastavljeno u Bruxellesu 15. prosinca 2014.

            Za Vijeće

            Predsjednica

         F. MOGHERINI

      (1)  Odluka Vijeća 2011/428/ZVSP od 18. srpnja 2011. za potporu aktivnostima Ureda Ujedinjenih naroda za pitanja razoružanja radi provedbe Akcijskog programa UN-a za sprečavanje, suzbijanje i iskorjenjivanje nedopuštene trgovine malim i lakim oružjem u svim njegovim aspektima (SL L 188, 19.7.2011., str. 37.).

      (2)  Odluka Vijeća 2013/320/ZVSP od 24. lipnja 2013. o potpori aktivnostima fizičkog osiguranja zaliha i upravljanja zalihama kako bi se smanjio rizik od nezakonite trgovine malim i lakim oružjem (SALW) te pripadajućim streljivom u Libiji i njezinoj regiji (SL L 173, 26.6.2013., str. 54.).

      (3)  Odluka Vijeća 2013/698/ZVSP od 25. studenoga 2013. za potporu globalnog mehanizma izvješćivanja o nezakonitom malom i lakom oružju te drugom nezakonitom konvencionalnom oružju i streljivu kako bi se smanjila opasnost nezakonite trgovine njima (SL L 320, 30.11.2013., str. 34.).

      PRILOG
      Aktivnosti fizičke sigurnosti i upravljanja zalihama (PSSM) radi smanjivanja rizika od nedopuštene trgovine malim i lakim oružjem (SALW) te pripadajućim streljivom u regiji Sahelu
      1.   Kontekst i obrazloženje za potporu u okviru ZVSP-a
      1.1.   Kontekst
      Nepostojanje djelotvornog PSSM-a-, u skladu s međunarodnim standardima, u postojećim skladištima konvencionalnog oružja i streljiva u Sahelu prepoznato je kao ozbiljan izazov za mir i sigurnost u regiji i šire. Nedavno su zalihe u državnom vlasništvu u Libiji i Maliju opljačkali naoružani nedržavni akteri među kojima su bile i terorističke skupine. Postoji konkretan rizik da do slične situacije može doći u dijelovima Burkine Faso, Čada, Mauritanije, Nigera i Nigerije jer naoružane skupine i terorističke skupine djeluju preko granica i uključene su u nedopuštenu trgovinu SALW-om. Neodgovarajući PSSM za oružje i streljivo povećava rizik od preusmjeravanja - uključujući putem krađa i napada - na ilegalno tržište kao i od neplaniranih eksplozija na lokacijama na kojima se skladišti streljivo. To bi moglo dovesti do destabilizirajućeg gomilanja SALW-a i trgovanja njime što bi utjecalo na nacionalni, regionalni i međunarodni mir i sigurnost.
      Ta je prijetnja također prepoznata u integriranoj strategiji Ujedinjenih naroda za Sahel koja smatra potrebnim umanjiti rizik od preusmjeravanja SALW-a na nedržavne aktere povećavanjem sigurnosti postojećih zaliha i, ako je to potrebno, njihovim premještanjem kao i uništavanjem suvišnih ili nezakonitih SALW-a i streljiva. To se može ostvariti djelotvornom provedbom Akcijskog programa UN-a o nedopuštenoj trgovini SALW-om i Međunarodnog instrumenta praćenja koristeći se međunarodnim standardima za nadzor malog oružja (ISACS) kao i međunarodnim tehničkim smjernicama za streljivo (IATG) razvijenima u okviru Ujedinjenih naroda.
      1.2.   Obrazloženje
      U okviru svog mandata u skladu s Rezolucijom Opće skupštine Ujedinjenih naroda 40/151 G, Regionalni centar Ujedinjenih naroda za mir i razoružanje u Africi (UNREC), kao afrički regionalni predstavnik Ureda Ujedinjenih naroda za pitanja razoružanja (UNODA), u idealnom je položaju za pružanje pomoći i jačanje kapaciteta i sposobnosti država Sahela, djelotvornom upotrebom navedenih standarda i najbolje prakse, na taj način nadzirući njihove zalihe SALW-a i streljiva radi sprečavanja destabilizirajućeg učinka gomilanja SALW-a i nedopuštene trgovine njime, u podregiji i šire.
      UNREC predlaže provedbu projekta u suradnji sa Službom Ujedinjenih naroda za razminiranje (UNMAS) i nevladinom organizacijom Savjetodavna skupina za mine (MAG) te u koordinaciji s relevantnim regionalnim i podregionalnim organizacijama, kao što su ECOWAS i ECCAS, kao i nevladinim organizacijama. UNMAS provodi aktivnosti za potporu Multidimenzionalnoj integriranoj misiji Ujedinjenih naroda za stabilizaciju u Maliju (MINUSMA) kao jednoj od svojih integriranih komponenti u okviru Rezolucije Vijeća sigurnosti UN-a 2100 (2013) i s UN-ovim timom za zemlju u Maliju. MAG trenutačno provodi regionalni projekt koji se bavi sigurnošću konvencionalnog oružja i streljiva te njegovim upravljanjem u ciljnim zemljama u regiji Sahelu-Magrebu. Zaključci iz tih aktivnosti upotrijebit će se za obavješćivanje o planiranju i provedbi projekta. Sinergije će pružiti mogućnost većeg sveukupnog utjecaja. Projekt će dodatno ostvariti korist od internog stručnog znanja UNODA-e u sjedištu UN-a i u regiji, kao i od dodatnog stručnog znanja koje je dostupno u sustavu UN-a.
      Te će se aktivnosti nadovezati na, dopuniti i iskoristiti sinergije s projektima koje UNREC i drugi bilateralni partneri, agencije UN-a, podregionalne organizacije i nevladine organizacije već provode u regiji, uključujući projekt za potporu ponovnoj operacionalizaciji Nacionalnog povjerenstva za SALW u Maliju i za razvoj nacionalnog akcijskog plana o SALW-u; Odluku 2011/428/ZVSP na temelju koje se Burkini Faso i Nigeru osiguravaju, između ostalog, strojevi za označivanje; projekt „Borba protiv nedopuštenog gomilanja vatrenog oružja i trgovanja njime u Africi” koji je u tijeku i koji financira Europska komisija u okviru Instrumenta za doprinos stabilnosti i miru, a kojima su tijekom prve faze projekta (2010. – 2013.) bile poduzete, između ostalog, aktivnosti označivanja te su osigurani elektronički strojevi za označivanje zajedno s instaliranjem prilagođenog softvera za vođenje evidencije u istočnoafričkim zemljama, dok su u fazi koja je u tijeku (2013. – 2016.) osigurane slične aktivnosti u drugim zemljama (okvirno: Burundiju, Cote d'Ivoireu, Čadu, Ekvatorskoj Gvineji, Gabonu, Gani, Južnom Sudanu, Kamerunu, Liberiji, Maliju, Ruandi, Somaliji, Togu, Ugandi); transregionalni projekt koji provodi UN-ov ured za droge i kriminal, između ostalog, u zapadnoj Africi (tj. Beninu, Burkini Faso, Gambiji, Gani, Maliju, Mauritaniji, Senegalu i Togu), koji se također financira u okviru Instrumenta Unije za doprinos stabilnosti i miru, a čiji je cilj promicanje ratifikacije i provedbe Konvencije UN-a protiv transnacionalnog organiziranog kriminala i njezina Protokola o vatrenom oružju, prvenstveno putem pružanja potpore preispitivanju i reformama zakonodavstva; aktivnosti osposobljavanja povezane s upravljanjem oružjem koje provodi misija zajedničke sigurnosne i obrambene politike EU-a EUCAP Sahel Niger; kao i projekt NATO-a u Mauritaniji koji provodi Agencija NATO-a za potporu (NSPA).
      Nadalje, aktivnosti PSSM-a u okviru ovog projekta trebale bi uzeti u obzir i poduprijeti, kada je to primjenjivo, šire programe sigurnosti koji se provode u zemljama korisnicama, poput programa razoružanja, demobilizacije i reintegracije (DDR) te procesa reforme sigurnosnog sektora (RSS). Preispitivanje zakonodavnih i administrativnih okvira PSSM-a i daljnje preporuke kako bi oni ispunili međunarodne standarde o nadzoru oružja, kao i razvoj nacionalnih standardnih operativnih postupaka o PSSM-u doprinijet će naporima SSR-a u svakoj zemlji i u podregiji. Aktivnosti u okviru projekta mogu također podupirati, prema potrebi, napore u području DDR-a, osobito one povezane s praktičnim razoružanjem, budući da se razvoj nacionalnih SOP-ova o nadzoru oružja može uključiti u procese DDR-a, primjerice određivanjem standarda za označivanje i registriranje ili uništavanje vraćenog oružja. Postojeću praksu koja se promiče i putem drugih relevantnih projekata koje financira EU trebalo bi upotrebljavati u svrhu osiguranja usklađenih procesa.
      Provedbom međunarodnih standarda najbolje prakse u nadzoru oružja ovaj će projekt pomoći državama da razviju neovisni civilni nadzor nacionalnih aktivnosti PSSM-a. Potreba za civilnim nadzorom bit će učinkovitije uključena u različite aktivnosti projekta, posebno u savjetovanja i radionice.
      2.   Opći ciljevi
      Djelovanjem opisanim u ovoj točki pružit će se doprinos sigurnosti i stabilnosti u Sahelu i pomoći šestorim državama regije Sahela (Burkina Faso, Čad, Malij, Mauritanija, Niger i Nigerija) u sprečavanju preusmjeravanja SALW-a i streljiva u državnom vlasništvu i nedopuštenog trgovanja njima poboljšavanjem njihovog PSSM-a.
      Točnije, djelovanje će biti usmjereno na:

                  (a)

                  stvaranje potrebne političke potpore za poboljšanje postupaka PSSM-a i poticanje regionalne suradnje i razmjene znanja;

                  (b)

                  pružanje potpore ciljnim zemljama u razvijanju suvremenog zakonodavstva, administrativnih postupaka i praktičnih SOP-ova kao temelja poboljšanog PSSM-a, u skladu s međunarodnim standardima najbolje prakse;

                  (c)

                  pružanje izravne potpore provedbi aktivnosti upravljanja zalihama, uključujući putem obnove skladišnih objekata, uništavanja suvišnog, zastarjelog ili nezakonitog SALW-a te isprobavanja novih tehnologija.

            3.   Rezultati
      Djelovanje će imati sljedeće rezultate:

                  (a)

                  odgovarajuće zakonodavne i administrativne norme o PSSM-u;

                  (b)

                  poboljšani PSSM SALW-a putem poboljšanja skladišnih lokacija;

                  (c)

                  smanjeni rizik od preusmjeravanja i slučajnih eksplozija suvišnih, zastarjelih i nezakonitih SALW-a i streljiva putem uništenja;

                  (d)

                  poboljšano označivanje i praćenje SALW-a te vođenje evidencije o njemu;

                  (e)

                  pojačana regionalna suradnja i dijeljenje informacija;

                  (f)

                  utvrđivanje moguće upotrebe novih tehnologija u PSSM-u;

                  (g)

                  jačanje nacionalnih kapaciteta i vlasništva nad PSSM-om u zemljama korisnicama;

                  (h)

                  dodatno razumijevanje doprinosa PSSM-a regionalnoj sigurnosti;

                  (i)

                  doprinos smanjenju rizika od regionalne destabilizacije koja bi mogla biti uzrokovana prekomjernim gomilanjem SALW-a i pripadajućeg streljiva ili preusmjeravanjem SALW-a na nedržavne aktere, uključujući terorističke skupine.

            4.   Opis djelovanja
      4.1.   Konferencija Wilton Parka o PSSM-u u Sahelu
      Ciljevi
      Pružanje prilike za razmjenu iskustava i stvaranje potrebne političke potpore za aktivnosti koje treba provesti u okviru projekta.
      Opis
      Konferencija u organizaciji Wilton Parka i UNREC-a kako bi se provela rasprava o utjecaju neosiguranih libijskih zaliha na sigurnost oružja u Sahelu, o razvoju strategija za sprečavanje preusmjeravanja SALW-a i streljiva u državnom vlasništvu i nedopuštenog trgovanja njima poboljšavanjem njihovog PSSM-a. Konferencija će također ponuditi priliku da se utvrdi napredak ostvaren u području PSSM-a u regiji Sahelu, a posebno u kontekstu međunarodne pomoći, da se provede rasprava o stvarnim potrebama zemalja, da se detaljno razrade relevantna djelovanja koja su u tijeku te utvrde manjkavosti koje bi trebalo riješiti. Nadalje, konferencija će poslužiti za istraživanje sinergija s drugim alatima za nadzor SALW-a koje podupire EU, uključujući globalni mehanizam praćenja „iTrace” (koji se financira na temelju Odluke 2013/698/ZVSP), uz savjetovanje sa zemljama korisnicama. Nazočnost će biti moguća samo s pozivnicom, a nastojat će se osigurati sudjelovanje predstavnika visoke razine iz šest država regije Sahela (Burkina Faso, Čada, Mali, Mauritanija, Niger i Nigerija) kao i iz Libije te drugih relevantnih susjednih zemalja, ECOWAS-a, ECCAS-a i Afričke unije (AU).
      Pokazatelji rezultata/provedbe
      Konferencija u Wilton Parku održava se prema rasporedu uz sudjelovanje relevantnih dionika, što uključuje predstavnike iz šest ciljnih zemalja (do 40 sudionika).
      4.2.   Preispitivanje zakonodavstva i administrativnih postupaka te savjetovanja o PSSM-u
      4.2.1.   Nacionalna savjetovanja o postupcima PSSM-a i u svrhu utvrđivanja probnih lokacija
      Ciljevi

                  (a)

                  Postizanje jasnog razumijevanja zakonodavnog i administrativnog okvira o PSSM-u svakoj pojedinoj zemlji i u regiji.

                  (b)

                  U zemljama bez ažuriranog regulatornog okvira, davanje preporuka o zakonodavstvu i postupcima radi ispunjavanja međunarodnih zahtjeva kako je navedeno u pravno obvezujućim međunarodnim instrumentima (npr. Protokolu UN-a o vatrenom oružju, Konvenciji ECOWAS-a o SALW-u (1) i Konvenciji iz Kinshase o SALW-u (2)), Akcijskom programu UN-a o nedopuštenoj trgovini SALW-om, Međunarodnom instrumentu za praćenje, IATG-u i ISACS-u te ostalim relevantnim standardima i instrumentima.

                  (c)

                  Određivanje prioritetnih skladišnih objekata koji bi služili kao probne lokacije u skladu s njihovim nacionalnim prioritetima i, prema potrebi, uzimajući u obzir dostupne informacije o načinima preusmjeravanja i trgovanja.

            Opis
      Surađujući s nacionalnim tijelima u šest država regije Sahela, odnosno Burkini Faso, Čadu, Maliju, Mauritaniji, Nigeru i Nigeriji, UNREC će provesti procjenu sveg postojećeg zakonodavstva u vezi s PSSM-om, kao i administrativnih i standardnih operativnih postupaka, maksimalno se koristeći već dostupnim procjenama i povezujući se s regionalnim i bilateralnim projektima koji su u tijeku i kojima se podupiru zakonodavne reforme u pogledu SALW-a, kako bi se izbjeglo udvostručavanje i preklapanje.
      Pravni stručnjaci UNREC-a pružit će potporu relevantnim resornim ministarstvima, zakonodavcima i višim službenicima za izvršavanje zakonodavstva te višim službenicima iz resora obrane pri preispitivanju nacionalnog zakonodavstva i administrativnih postupaka radi osiguravanja da međunarodne pravne obveze i međunarodni tehnički standardi, osobito ISACS i IATG, budu uključeni u nacionalni regulatorni okvir.
      Potpora u tom području trebala bi se pružati na zahtjev zemalja i prvenstveno biti usredotočena na približavanje međunarodnim standardima o PSSM-u, vodeći računa o ostalim inicijativama koje su u tijeku i kojima se pružaju pomoć i savjeti o nadzoru oružja u širem smislu ili o pitanjima iz područja sigurnosti.
      UNREC će organizirati nacionalne radionice s višim predstavnicima nacionalne obrane, tijelima za izvršavanje zakonodavstva i drugim civilnim tijelima koja se bave sigurnošću SALW-a. Sudionici će zajednički raspravljati o zaključcima i preporukama procjene te će se postići suglasnost o različitim mjerama koje treba poduzeti i utvrditi preporuke koje je moguće ispuniti putem zakonodavnih promjena ili administrativni odluka.
      Tijekom nacionalnih savjetovanja utvrdit će se prioritetna skladišta koja će služiti kao probne lokacije. Ona bi mogla uključiti jedno u svakom od glavnih gradova, jedno u većem regionalnom čvorištu, jedno u ruralnom području i/ili jedno u graničnom području (kopnena granica, luka ili zračna luka), kao i glavne pravce prijevoza za SALW i streljivo u državnom vlasništvu. Ako je moguće i primjereno, odabirom prioritetnih skladišta trebalo bi uzeti u obzir dostupne informacije o načinima preusmjeravanja i trgovanja, kako bi se prednost dala zalihama za koje je utvrđeno da doprinose nestabilnosti u regiji.
      UNREC će sastaviti jedno završno izvješće o procjeni za svaku zemlju u kojem će navesti preporuke o zakonodavstvu i postupcima koji su potrebni za ispunjavanje međunarodnih zahtjeva. Ta će izvješća uključivati povratne informacije nacionalnih tijela i drugih dionika iz šest ciljnih zemalja.
      Pokazatelji rezultata/provedbe

                  (a)

                  Izvješća za svaku pojedinu državu (ukupno šest) o postojećem zakonodavnom i administrativnom okviru za PSSM, uključujući preporuke za smanjenje jaza uz pomoć međunarodnih instrumenata za razoružanje.

                  (b)

                  Održava se šest nacionalnih radionica, po jedna u svakoj ciljnoj zemlji.

                  (c)

                  Određeno je do osamnaest skladišnih objekata (tri u svakoj državi) koji trebaju služiti kao probne lokacije.

            4.2.2.   Regionalna savjetovanja o postupcima PSSM-a
      Ciljevi

                  (a)

                  Olakšavanje razmjene informacija i iskustava o postupcima PSSM-a na regionalnoj razini, na temelju nacionalnih procjena provedenih u skladu s točkom 4.2.1.

                  (b)

                  Promicanje upotrebe ISACS-a i IATG-a među nacionalnim i regionalnim dionicima.

            Opis
      Regionalna savjetovanja uz sudjelovanje visokih predstavnika iz šest vlada, s ciljem razmjene informacija o nacionalnim zaključcima i razmjene iskustava i najbolje prakse, održat će se na temelju procjene na nacionalnoj razini (točka 4.2.1.). Predstavnici relevantnih regionalnih i podregionalnih organizacija (AU, ECOWAS, ECCAS, RECSA), agencija UN-a koje sudjeluju u Koordinacijskoj akciji za malo oružje (CASA), relevantni stručnjaci iz Unije i njezinih država članica (uključujući misije zajedničke sigurnosne i obrambene politike) kao i viši stručnjaci iz drugih regija također će biti pozvani da podijele svoja iskustva.
      UNREC će sastaviti izvješće o zaključcima regionalne savjetodavne radionice.
      Pokazatelji rezultata/provedbe

                  (a)

                  Održava se jedno regionalno savjetovanje o postupcima PSSM-a.

                  (b)

                  Izvješće o regionalnoj savjetodavnoj radionici.

            4.3.   Fizička sigurnost i upravljanje zalihama (PSSM)
      4.3.1.   Procjena PSSM-a u nacionalnim skladištima konvencionalnog oružja i prijevoz SALW-a i streljiva
      Ciljevi

                  (a)

                  Provedba detaljnih i praktičnih procjena odabranih probnih objekata radi utvrđivanja postojeće prakse, fizičke sigurnosti i suvišnih, zastarjelih ili nezakonitih oružja i streljiva.

                  (b)

                  Prijenos praktičnog znanja i vještina o postupcima PSSM-a u skladu s međunarodnim standardima najbolje prakse.

            Opis
      Na temelju zaključaka nacionalnih savjetodavnih radionica i uz koordinaciju od strane UNREC-a, stručnjaci UNMAS-a i MAG-a provest će detaljne i praktične procjene odabranih probnih objekata radi utvrđivanja trenutačne prakse i problema, upotrebljavajući ISACS i IATG kao osnovu. Na tim probnim lokacijama stručnjaci će također provjeriti postojeću nacionalnu praksu u svjetlu postojećeg nacionalnog zakonodavstva i postupaka te, prema potrebi, predložiti njihovo preispitivanje.
      Stručnjaci UNMAS-a i MAG- radit će u zemljama u kojima su u tijeku njihove operacije. UNMAS će djelovati u Maliju u okviru svoje trenutačne operacije i mandata u toj zemlji, a MAG će djelovati u Burkini Faso, Čadu, Mauritaniji, Nigeru i Nigeriji. Operacije će se provoditi u suradnji s nacionalnim povjerenstvima za SALW. Aktivnost će uključivati procjenu prikladnosti infrastrukture i fizičke sigurnosti, uvjeta zaliha SALW-a i streljiva, trenutačne prakse u vezi s njihovim prijevozom te, uz potporu nacionalnih tijela i u dogovoru s njima, utvrđivanje suvišnih, zastarjelih ili nezakonitih konvencionalnog oružja i streljiva koje se nalazi u skladištima. Nadalje, provest će se procjena kvalifikacija i kapaciteta osoblja u skladištima radi utvrđivanja mogućih potreba za osposobljavanjem. Pri provedbi tih procjena upotrebljavat će se alat za ocjenjivanje ISACS-a i MAG-ov instrument za procjenu rizika arsenala. Na zahtjev dotične države korisnice, moguće je održati ad hoc obuku o PSSM-u u odabranim probnim objektima kako bi se odgovorilo na hitne potrebe.
      Sigurnosna situacija je raznolika u ciljnim zemljama. Razina aktivnosti koje su tijeku u pogledu PSSM-a razlikuje se od zemlje do zemlje, ovisno o nacionalnim sredstvima koja im stoje na raspolaganju i potpori koju dobivaju od međunarodnih donatora i partnera. Kako bi se iskoristili trajni napori i utvrdila najbolja praksa, PSSM komponenta projekta započet će u dvjema zemljama, a zatim će se dodatno proširiti, u fazama, na preostale zemlje.
      Pokazatelji rezultata/provedbe

                  (a)

                  Posjećuje se i procjenjuje do 18 skladišnih lokacija u šest ciljnih zemalja (tri u svakoj zemlji).

                  (b)

                  Organizira se do osamnaest tečajeva (tri u svakoj zemlji) o najboljim standardima u pogledu PSSM-a u probnim objektima za zemlje koje zahtijevaju izgradnju kapaciteta u području PSSM-a.

            4.3.2.   Obnova probnih objekata i označivanje SALW-a
      Ciljevi

                  (a)

                  Obnova probnih skladišta kako bi ih se uskladilo sa standardima i smjernicama SACS-a i IATG-a te kako bi se smanjio rizik od preusmjeravanja oružja i streljiva.

                  (b)

                  Pružanje, prema potrebi, hitnih, jeftinih i vrlo učinkovitih intervencija kako bi se osigurala probna skladišta (npr. ugradnja vrata, brava, itd.).

                  (c)

                  Promicanje označivanja i registriranja oružja na temelju najbolje prakse, kao i oslanjanjem na kapacitete stvorene putem prošlih i aktualnih programa pomoći radi izbjegavanja udvostručavanja.

                  (d)

                  Pomoć u razvoju ili poboljšanju nacionalnih središnjih baza podataka oružja uz upotrebu postojećeg softvera koji je razvio UNREC i u skladu s međunarodnim standardima najbolje prakse, kako su navedeni u odgovarajućim međunarodnim instrumentima o razoružanju, te uz savjetovanje s relevantnim akterima koji pomažu zemljama u regiji u tu svrhu, na primjer UN-ovim uredom za droge i kriminal (UNODC) i RECSA-om.

            Opis
      U koordinaciji s UNREC-om, stručnjaci UNMAS-a i MAG-a obavit će hitne intervencije, kada je to potrebno. Nakon tog početnog djelovanja, procijenjena skladišta (oružane i skladišta streljiva) bit će obnovljena u skladu s ISACS-om i IATG-om kako bi se zalihe u državnom vlasništvu zaštitile od preusmjeravanja, pljačke i napada. Planovi i dokumenti pripremljeni za obnovu bit će razvijeni kao model dokumentacije za obnovu i izgradnju drugih oružana i skladišta streljiva. Opseg intervencije i razmatranja u pogledu obnove ili izgradnje na svakoj probnoj lokaciji temeljit će se na rezultatima procjene.
      UNREC će surađivati s nacionalnim tijelima kako bi se SALW pohranjen u skladištima označio i registrirao u skladu s ISACS-om, uz upotrebu postojećih kapaciteta u podregiji. UNREC će također razviti precizan i sveobuhvatan sustav za upravljanje skladištima oružja i streljiva koji odgovara potrebama dotičnih zemalja, uzima u obzir postojeće sustave i izbjegava udvostručavanje aktualnih napora. Ovom će se aktivnošću omogućiti primjena pouzdane procjene tipova konvencionalnog oružja i streljiva, njihove registracije i transparentnosti, uzimajući u obzir postojeću infrastrukturu informatičke tehnologije uz osiguravanje usklađenosti s INTERPOL-ovim iARMS-om te omogućujući interoperabilnost među zemljama. To će olakšati prekograničnu suradnju u području praćenja oružja i sprečavanja nedopuštene trgovine SALW-om.
      Označivanje, registriranje i upravljanje zalihama SALW-a oslanjat će se na nedavne i aktualne aktivnosti označivanja SALW-a u podregiji koje se financiraju u okviru Odluke 2011/428/ZVSP i putem Instrumenta EU-a za doprinos stabilnosti i miru. Pri tome će se koristiti iskustvo UNREC-a pri provedbi sličnih aktivnosti u zemljama u podregiji koje su pretrpjele sukobe.
      Pokazatelji rezultata/provedbe

                  (a)

                  Do osamnaest probnih lokacija u skladu je s međunarodnim standardima najbolje prakse o PSSM-u.

                  (b)

                  Neoznačeno oružje u probnim skladištima označeno je i registrirano.

                  (c)

                  Razvijena je (ili poboljšana) baza podataka za svaku zemlju kako bi se evidentiralo označeno i ostalo oružje.

            4.3.3.   Uništavanje viška streljiva i SALW-a
      Ciljevi
      Doprinijeti uništavanju suvišnog, zastarjelog ili nezakonitog oružja u zemlji.
      Opis
      U koordinaciji s UNREC-om, SALW i streljivo koji su u procijenjenim skladištima utvrđeni kao suvišni, zastarjeli ili nezakoniti uništit će nadležna nacionalna tijela uz tehničku pomoć UNMAS-a i MAG-a (u zemljama u kojima djeluju) u skladu s ISACS-om 05.50 i IATG-om 10.10. Oprema koju treba osigurati za uništavanje i količina oružja koju treba uništiti ovisit će o zaključcima procjene.
      Pokazatelji rezultata/provedbe

                  (a)

                  Uništenje utvrđenog oružja.

                  (b)

                  Praktično znanje o tehnikama uništavanja preneseno je nacionalnim tijelima u ciljnim zemljama.

            4.3.4.   Isprobavanje novih tehnologija
      Ciljevi
      Procjena moguće upotrebe novih tehnologija za osiguravanje SALW-a koje odgovaraju potrebama regije.
      Opis
      Ograničena PSSM infrastruktura čini zemlje vrlo osjetljivima na preusmjeravanje SALW-a posebno kada je pohranjen u malim oružanama na udaljenim lokacijama, uključujući u nestabilnim graničnim regijama i tijekom prijevoza. U slučaju razbojništva, krađe ili pljačkanja kojima se oružje preusmjerava nedržavnim akterima, oružje postaje dostupno i raspoloživo za zlouporabu ako nije pojedinačno osigurano.
      Nove mobilne i fleksibilne tehnologije mogu ponuditi rješenja za djelotvorno osiguravanje SALW-a u slučajevima u kojima je rizik od preusmjeravanja najveći. Tehnologija bi mogla omogućiti odgovarajuća, troškovno djelotvorna rješenja za države članice koje nemaju opsežnu sigurnosnu infrastrukturu za oružje.
      Elektronika bi mogla pružiti dodatni sloj sigurnosti i zaštite za malo oružje. Sustav kojim se pojedinačno oružje osigurava u trenutku preuzimanja iz sigurne oružane, kojim ono ostaje osigurano tijekom prijevoza i privremenog skladištenja dok ne dođe do svog konačnog sigurnog odredišta mogao bi znatno smanjiti rizik od preusmjeravanja oružja u slučajevima razbojništva, krađe ili pljačkanja. Elektronički sustavi za zaključavanje i deaktiviranje pojedinačnog oružja tijekom prijevoza i privremenog skladištenja mogli bi upotrebljavati brave s digitalnim, radiofrekvencijskim ili biometrijskim šiframa, čime bi se poboljšao PSSM na najosjetljivijim mjestima. Digitalni ključevi ne bi bili raspoloživi tijekom prijevoza jer bi oni ovlaštenim osobama mogli biti prenesenim drugim sredstvima komunikacije, poput elektroničke pošte ili SMS poruka. Ovi načini zaštite onemogućili bi neovlaštenom osoblju upotrebu oružja preusmjerenog na ilegalno tržište uslijed krađe, razbojništva ili pljačkanja.
      UNREC će obaviti procjenu potencijala novih tehnologija za osiguravanje SALW-a koje odgovaraju potrebama regije putem savjetovanja s regionalnim organizacijama i nacionalnim povjerenstvima za SALW i u suradnji s industrijom. Iskustvo iz susjednih zemalja podregije pri upotrebi pametnih tehnologija za osiguravanje oružja tijekom procesa DDR-a također će se uzeti u obzir, na primjer pojedinačni slučaj Côte d'Ivoirea.
      Procjenom će se također utvrditi objekti i pravci prijevoza u Burkini Faso i Čadu u kojima odnosno na kojima se takva tehnologija može isprobati. Takva tehnologija osiguravanja zaliha konvencionalnog oružja i streljiva (uključujući tijekom prijevoza) uvest će se u najviše četiri skladišta.
      Zaključci procjene i probne aktivnosti predstavljat će osnovu za dokument sa smjernicama u kojem se izlaže dugoročni plan za moguću upotrebu takvih novih tehnologija u Africi te se dijele sa svim državama u regiji Sahelu, s regionalnim i podregionalnim organizacijama i na međunarodnim tehničkim konferencijama i sastancima.
      Pokazatelji rezultata/provedbe

                  (a)

                  Izvješće o procjeni upotrebe novih tehnologija koje uključuje utvrđivanje tehnologija koje treba isprobati te četiri probne lokacije i pravce prijevoza u Burkini Faso i Čadu.

                  (b)

                  Isprobavanje novih tehnologija na četiri lokacije, dvije u Burkini Faso i dvije u Čadu te na pravcima prijevoza.

                  (c)

                  Izvješće o rezultatima probnih aktivnosti.

            4.4.   Utvrđivanje nacionalnih standarda u skladu s IATG-om i ISACS-om
      Ciljevi

                  (a)

                  Poboljšanje upravljanja oružjem i streljivom.

                  (b)

                  Osiguravanje i potvrđivanje nacionalnih SOP-ova o PSSM-u koji su u skladu s međunarodnim standardima najbolje prakse, čime se poboljšava sigurnost i zaštita zaliha konvencionalnog oružja i streljiva.

            Opis
      Na temelju zaključaka procjena i savjetovanja (vidjeti točku 4.2.), kao i na temelju iskustva stečenog tijekom praktičnog procjenjivanja i obnove (vidjeti točku 4.3.) UNREC će podupirati zemlje korisnice da dodatno preispitaju i, ako je to potrebno, razviju nacionalne priručnike, smjernice i SOP-ove za PSSM (SOP-ovi za PSSM) tako da budu u skladu s ISACS-om, IATG-om te regionalnim i podregionalnim zakonodavstvom. SOP-ovi za PSSM će također obuhvaćati obveze izvješćivanja u okviru međunarodnih instrumenata.
      UNREC će u svakoj zemlji organizirati radionice za potvrđivanje SOP-ova - jednu na višoj tehničkoj razini i jednu na višoj političkoj razini - prije nego što se SOP-ovi uvedu na nacionalnoj razini. Program za radionice uključivat će komponentu evaluacije radi procjene različitih aktivnosti koje su već trebale biti provedene u svakoj zemlji. UNREC i akteri koji sudjeluju u provedbi održat će u svakoj od dotičnih zemalja, a u okviru postupka uvođenja, radionice radi osposobljavanja instruktora na kojima se predstavljaju novi SOP-ovi.
      Pokazatelji rezultata/provedbe

                  (a)

                  SOP-ovi za PSSM razvijeni su za ciljne zemlje.

                  (b)

                  Radionice na tehničkoj razini i višoj političkoj razini održavaju se u šest ciljnih zemalja.

                  (c)

                  U svakoj će se zemlji održati jedna radionica o SOP-ovima radi osposobljavanja instruktora, a u svakoj će sudjelovati do 35 sudionika.

            4.5.   Evaluacija i daljnji koraci
      4.5.1.   Regionalna evaluacija
      Ciljevi

                  (a)

                  Analiza utjecaja ili potencijalnog utjecaja nakon provedbe projekta.

                  (b)

                  Evaluacija svih mjera poduzetih u okviru projekta; utvrđivanje dobre prakse, nedostataka i područja budućih aktivnosti.

            Opis
      UNREC će za trajanja projekta provoditi redovne naknadne posjete objektima. Putem tih posjeta omogućit će se procjenjivanje upotrebe i prakse tijekom vremena te će se stručnjacima omogućiti da kontinuirano surađuju s rukovodećim osobljem.
      O zaključcima nacionalnih evaluacija raspravljat će se na regionalnim sastancima uz sudjelovanje predstavnika iz šest država regije Sahela, donatorâ, agencija CASA-e, relevantnih regionalnih organizacija (AU, ECOWAS, ECCAS, RECSA), relevantnih stručnjaka iz Unije i njezinih država članica (uključujući misije zajedničke sigurnosne i obrambene politike) i civilnog društva. Utvrdit će se područja u kojima se može razmijeniti najbolja praksa među zemljama u regiji Sahelu, uključujući inicijative za poboljšanje civilnog nadzora te će se skicirati daljnji koraci za buduću prekograničnu suradnju u pogledu PSSM-a.
      Pokazatelji rezultata/provedbe

                  (a)

                  Posjeti zemljama i službena putovanja osoblja koje radi na projektu u okviru drugih aktivnosti uključuju evaluaciju i praćenje komponenata.

                  (b)

                  Svakih šest mjeseci provode se naknadne misije.

                  (c)

                  Održava se regionalni sastanak o rezultatima projekta.

            4.5.2.   Završno izvješće
      Ciljevi

                  (a)

                  Analiza utjecaja ili potencijalnog utjecaja nakon provedbe projekta i uključivanje povratnih informacija dionika i nacionalnih tijela.

                  (b)

                  Evaluacija svih mjera poduzetih u okviru projekta; utvrđivanje dobre prakse, nedostataka i područja budućih aktivnosti.

            Opis
      UNREC će pripremiti završno izvješće koje će sadržavati sažetak, skup zaključaka nacionalnih i regionalnih radionica, nacionalno zakonodavstvo, administrativne postupke i SOP-ove, kao i zaključke probne aktivnosti u vezi s novom tehnologijom za oružje i upravljanje zalihama. Ono će također sadržavati model planova i dokumenata za obnovu oružana i skladištâ streljiva.
      Pokazatelji rezultata/provedbe
      Nacrt završnog izvješća je izrađen i dostavljen.
      5.   Trajanje
      Ukupno procijenjeno trajanje provedbe projekata bit će 36 mjeseci.
      6.   Korisnici
      Izravni korisnici projekta su nacionalne institucije nadležne za nadzor SALW-a i PSSM u Burkini Faso, Čadu, Maliju, Mauritaniji, Nigeru i Nigeriji, kao što su ministarstva obrane i sigurnosti kao i nacionalna povjerenstva (ili odbori) za SALW.
      Neizravni korisnici uključuju civilno stanovništvo šest država regije Sahela, susjedne države i njihovo stanovništvo, AU-u, afričke subregionalne organizacije kao i sve države kojima će koristiti spoznaje stečene u ovom projektu.
      7.   Provedbeni subjekt
      Aktivnosti će provoditi UNODA putem UNREC-a, svog regionalnog centra za razoružanje, u suradnji s:

                  (a)

                  nacionalnim kontaktnim točkama i nacionalnim povjerenstvima za malo i lako oružje Burkine Faso, Čada, Malija, Mauritanije, Nigera i Nigerije.

                  (b)

                  DPKO/UNMAS-om,

                  (c)

                  MAG-om,

                  (d)

                  ISACS međuagencijskim odjelom za podršku,

                  (e)

                  Wilton Parkom.

            Krajnju odgovornost za provedbu ovog djelovanja u odnosu na Komisiju snosi UNODA.
      8.   Partnerstva i sinergije
      Za vrijeme provedbe projekta UNREC će organizirati sastanke s delegacijama EU-a i veleposlanstvima država članica koji se nalaze u šest države regije Sahelai redovito će ih obavješćivati o aktivnostima projekta u svakoj zemlji. Predstavnici delegacija EU-a i država članica bit će unaprijed obaviješteni o projektnim aktivnostima (npr. radionicama) i pozvani da sudjeluju. UNREC će se također savjetovati i surađivati, prema potrebi, s misijama zajedničke sigurnosne i obrambene politike EU-a EUCAP Sahel Niger i EUCAP Sahel Mali.
      Pored toga, UNREC će se koordinirati s drugim partnerima radi izbjegavanja udvostručavanja napora i utvrđivanja područja suradnje i komplementarnosti kojima se podupiru ciljevi projekta. Neki od tih partnera uključuju: AU-u, afričke regionalne organizacije (uključujući ECOWAS, ECCAS, RECSA-u), NATO, timove UN-a za pojedine zemlje, UNODC, tehničke i financijske partnere uključene u područje sigurnosti, međunarodne nevladine organizacije (uključujući Istraživanje malog oružja, Handicap International, Parlamentarni forum o malom i lakom oružju i Parlamentarce za globalno djelovanje), Multinacionalnu skupinu za malo oružje i streljivo (MSAG) te industriju.
      Naposljetku, UNREC i ostali partneri koji sudjeluju u provedbi savjetovat će se sa subjektima uključenima u istraživanje preusmjeravanja i trgovanja, između ostalog, praćenjem i otkrivanjem nezakonitog SALW-a i streljiva u regiji Sahelu, uključujući stručnjake iz panela stručnjaka UN-a za praćenje embarga na oružje, stručnjake za oružje koji su priključeni operacijama UN-a za potporu miru, Istraživanje malog oružja i Conflict Armament Research (globalni mehanizam praćenja „iTrace”, poduprt u okviru Odluke 2013/698/ZVSP). UNREC će također poticati relevantna tijela zemalja korisnica da upotrebljavaju INTERPOL-ov sustav upravljanja evidencijom i praćenjem nezakonitog oružja („iARMS”) koji financira EU.
      9.   Provedbena agencija: obrazloženje izbora
      UNODA igra ključnu ulogu u promicanju napora za razoružanje u području konvencionalnog oružja kao što je SALW. UNODA igra ključnu ulogu u promicanju djelotvorne provedbe normativnih okvira koji su u pregovorima dogovoreni na multilateralnoj razini, poput Akcijskog programa UN-a o SALW-u i Međunarodnog instrumenta praćenja, na nacionalnoj, regionalnoj i globalnoj razini. Unija nastoji nastaviti plodonosnu suradnju s UNODA-om.
      UNREC, koji je dio UNODA-e, ima dugogodišnje iskustvo u pružanju potpore državama i civilnom društvu Sahela u njihovoj provedbi međunarodnih i regionalnih instrumenata za nadzor SALW-a, u skladu sa svojim mandatom koji je dobio od Opće skupštine UN-a da na zahtjev osigura materijalnu potporu za inicijative i druge napore država članica Afričke regije u ostvarivanju mjera za mir, ograničenje oružja i razoružanje u regiji (Rezolucija 40/151 G, 16. prosinca 1985.). UNREC je već pregovarao s potencijalnim zemljama korisnicama radi dobivanja njihove suglasnosti te ima projekte nadzora oružja koji su u tijeku u tri ciljne zemlje. On je stoga u idealnom položaju za provedbu ove Odluke.
      10.   Vidljivost EU-a
      UNREC će poduzeti odgovarajuće mjere kako bi javnosti ukazao na činjenicu da djelovanje financira Europska unija. Takve će se mjere provoditi u skladu s Priručnikom za komunikaciju i vidljivost za vanjsko djelovanje EU-a koji je utvrdila i objavila Komisija te u skladu s bilo kojim drugim smjernicama dogovorenima između Komisije i UN-a.

         Indikativni vremenski okvir

         Ukupno trajanje: 36 mjeseci

                  Aktivnost

                  Predloženi vremenski okvir

                              4.1.

                              Konferencija Wilton Parka o PSSM-u u Sahelu

                  siječanj – ožujak 2015. (konferencija u veljači 2015.)

                              4.2.

                              Preispitivanje zakonodavstva i administrativnih postupaka te savjetovanja o PSSM-u

                  siječanj – prosinac 2015.

                              4.2.1.

                              Nacionalna savjetovanja o postupcima PSSM-a i u svrhu utvrđivanja probnih lokacija

                  siječanj – rujan 2015.

                              4.2.2.

                              Regionalna savjetovanja o postupcima PSSM-a

                  listopad – prosinac 2015.

                              4.3.

                              PSSM

                  srpanj 2015. – lipanj 2017.

                              4.3.1.

                              Procjena PSSM-a u nacionalnim skladištima konvencionalnog oružja i prijevoz SALW-a i streljiva (procjenjivanje će početi u dvjema zemljama)

                  srpanj 2015. – lipanj 2017.

                              4.3.2.

                              Obnova probnih objekata i označivanje SALW-a

                  srpanj 2015. – lipanj 2017.

                              4.3.3.

                              Uništavanje viška streljiva i SALW-a

                  srpanj 2015. – lipanj 2017.

                              4.3.4.

                              Isprobavanje novih tehnologija

                  siječanj – lipanj 2017.

                              4.4.

                              Utvrđivanje nacionalnih standarda u skladu s IATG-om i ISACS-om

                  siječanj – prosinac 2017.

                              4.5.

                              Evaluacija i daljnji koraci

                  srpanj – prosinac 2017.

                              4.5.1.

                              Regionalna evaluacija

                  srpanj – prosinac 2017.

                              4.5.2.

                              Završno izvješće

                  listopad – prosinac 2017.

         (1)  Burkina Faso, Mali, Niger i Nigerija su države stranke Konvencije ECOWAS-a.

         (2)  Čad je 8. kolovoza 2012. ratificirao Konvenciju iz Kinshase.


title: Odluka Europskog parlamenta (EU) 2015/1625 od 29. travnja 2015. o razrješnici za izvršenje općeg proračuna Europske unije za financijsku godinu 2013., dio IV. – Sud Europske unije

text:
               30.9.2015

               HR

               Službeni list Europske unije

               L 255/117

      ODLUKA EUROPSKOG PARLAMENTA (EU) 2015/1625
      od 29. travnja 2015.
      o razrješnici za izvršenje općeg proračuna Europske unije za financijsku godinu 2013., dio IV. – Sud Europske unije
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2013. (1),

                  —

                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2013. (COM(2014) 510 – C8-0149/2014) (2),

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2013. zajedno s odgovorima institucija (3),

                  —

                  uzimajući u obzir izjavu o jamstvu (4) u pogledu pouzdanosti poslovnih knjiga te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir članak 314. stavak 10. i članke 317., 318. i 319. Ugovora u funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 55., 99., 164., 165. i 166.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0111/2015),

         1.

            daje razrješnicu tajniku Suda Europske unije za izvršenje proračuna Suda za financijsku godinu 2013;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom vijeću, Vijeću, Komisiji, Sudu Europske unije, Revizorskom sudu, Uredu Europskog ombudsmana, Europskom nadzorniku za zaštitu podataka i Europskoj službi za vanjsko djelovanje te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL L 66, 8.3.2013.

         (2)  SL C 403, 13.11.2014., str. 1.

         (3)  SL C 398, 12.11.2014., str. 1.

         (4)  SL C 403, 13.11.2014., str. 128.

         (5)  SL L 248, 16.9.2002., str. 1.

         (6)  SL L 298, 26.10.2012., str. 1.


title: Odluka Vijeća 2011/297/ZVSP od 23. svibnja 2011. o izmjeni Zajedničke akcije 2001/555/ZVSP o osnivanju Satelitskog centra Europske unije

text:
               18/Sv. 004

               HR

               Službeni list Europske unije

               177

         32011D0297

               L 136/62

               SLUŽBENI LIST EUROPSKE UNIJE

               23.05.2011.

      ODLUKA VIJEĆA 2011/297/ZVSP
   od 23. svibnja 2011.
   o izmjeni Zajedničke akcije 2001/555/ZVSP o osnivanju Satelitskog centra Europske unije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28.,
   budući da:

               (1)

               Po okončanju izmijenjenog Bruxelleskog ugovora iz 1954. o osnivanju Zapadnoeuropske unije („ZEU”), potrebno je osigurati, u ime deset država članica koje sudjeluju u ZEU-u, nastavak određenih preostalih administrativnih zadaća ZEU-a nakon njegovog raspuštanja 30. lipnja 2011., posebno upravljanje mirovinama osoblja ZEU-a i socijalnim planom ZEU-a, kao i rješavanje bilo kakvih sporova između ZEU-a i bivšeg osoblja.

               (2)

               U tu svrhu, potrebne administrativne zadaće trebao bi preuzeti Satelitski centar Europske unije osnovan Zajedničkom akcijom Vijeća 2001/555/ZVSP (1).

               (3)

               Sve izdatke u vezi s gore navedenim zadaćama trebalo bi podmiriti doprinosima deset država članica koje su stranke izmijenjenog Bruxelleskog ugovora iz 1954. o osnivanju ZEU-a.

               (4)

               Zajedničku bi akciju 2001/555/ZVSP trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Zajednička akcija 2001/555/ZVSP mijenja se kako slijedi:

               1.

               članku 2. dodaje se sljedeći stavak:
               „5.   Od 1. srpnja 2011., nakon raspuštanja Zapadnoeuropske unije (‚ZEU’), Centar obavlja administrativne zadaće određene u članku 23.a.”;

               2.

               umeće se sljedeći članak:
               „Članak 23.a
               Administrativne zadaće nakon raspuštanja ZEU-a
               1.   Centar od 1. srpnja 2011., u ime Belgije, Francuske, Grčke, Italije, Luksemburga, Nizozemske, Njemačke, Portugala, Španjolske, i Ujedinjene Kraljevine (dalje u tekstu ‚deset država članica’), obavlja sljedeće preostale administrativne zadaće ZEU-a:

                           (a)

                           upravljanje mirovinama bivšeg osoblja ZEU-a;

                           (b)

                           upravljanje socijalnim planom ZEU-a;

                           (c)

                           upravljanje bilo kakvim sporovima između ZEU-a i bilo kojeg člana njegovog bivšeg osoblja i provedba odluka nadležnog Odbora za žalbe;

                           (d)

                           pružanje pomoći desetorima državama članicama u vezi s likvidacijom imovine ZEU-a.

                     2.   Upravljanje mirovinama bivšeg osoblja ZEU-a:

                           (a)

                           odvija se u skladu s pravilima ZEU-a o mirovinama koja su na snazi 30. lipnja 2011. Prema potrebi, Odbor iz stavka 6. može izmijeniti ta pravila u okviru pravila o mirovinama koordiniranih organizacija;

                           (b)

                           vodi Zajednički odjel za upravljanje mirovinama u okviru koordiniranih organizacija (dalje u tekstu: ‚JPAS/SCAP’). Vijeće u tu svrhu do 30. lipnja 2011. u ime deset država članica sklapa memorandum o sporazumu. ZEU također može biti stranka tog memoranduma o sporazumu. Taj memorandum o sporazumu odobrava Odbor iz stavka 6., a potpisuje ga njegov predsjednik.

                     Svi sporovi u vezi s tim mirovinama u koje je uključeno bivše osoblje ZEU-a rješavaju se u skladu s člankom 3.
               3.   Svi sporovi između ZEU-a i bilo kojeg člana njegovog bivšeg osoblja podliježu pravilima ZEU-a o rješavanju sporova koji su na snazi 30. lipnja 2011.
               Pravila o rješavanju sporova ažurira Odbor iz stavka 6. s ciljem njihove provedbe od 1. srpnja 2011. u okviru Centra.
               Status bivšeg osoblja ZEU-a uređuju pravila ZEU-a o osoblju koja su na snazi 30. lipnja 2011., svi primjenjivi ugovori, sve druge primjenjive odluke ZEU-a i socijalni plan ZEU-a.
               4.   Upravljanje socijalnim planom ZEU-a odvija se u skladu sa socijalnim planom koji je ZEU usvojio 22. listopada 2010. Upravljanje također mora biti u skladu s bilo kakvom kasnijom obvezujućom odlukom nadležnog Odbora za žalbe i sa svim odlukama koje donesu ZEU i Odbor iz stavka 6. za provedbu takve odluke.
               5.   Pružanje pomoći u procesu likvidacije imovine ZEU-a uključuje upravljanje bilo kakvim pravnim ili financijskim pitanjem koje proizlazi iz raspuštanja ZEU-a, koje se obavlja sukladno smjernicama Odbora iz stavka 6.
               6.   Sve odluke u vezi sa zadaćama određenima u ovom članku, uključujući odluke Odbora iz ovog članka, jednoglasno donosi Odbor sastavljen od predstavnika deset država članica. Odbor u tom sastavu odlučuje kako će mu predsjedavati jedan od njegovih članova. Direktor Centra ili njegov predstavnik mogu biti nazočni na sastancima Odbora u tom sastavu. Predsjednik saziva sastanak Odbora najmanje jednom godišnje ili na zahtjev najmanje troje njegovih članova. Ad hoc sastanci Odbora mogu se sazvati na razini stručnjaka kako bi se raspravilo o posebnim temama ili pitanjima. Odluke Odbora mogu se donijeti pisanim postupkom.
               7.   Centar zapošljava osoblje koje je potrebno za obavljanje zadaća navedenih u stavku 1. Ako bilo koja od deset država članica ponudi upućivanje osobe u tu svrhu, zapošljava se ta osoba. Ako to nije slučaj, ili ako se upućivanjem ne mogu popuniti sva potrebna mjesta, s potrebnim se osobljem sklapaju ugovori. Primjenjuju se propisi o osoblju Centra, podložno odredbama ovog članka.
               8.   Sve stavke izdataka koji proizlaze iz, kao i prihodi povezani s provedbom ovog članka dio su posebnog proračuna Centra. Taj se proračun sastavlja za svaku financijsku godinu, koja odgovara kalendarskoj godini, a donosi ga Odbor iz stavka 6. djelujući na temelju prijedloga svog predsjednika, do 1. rujna svake godine. Prihodi i izdaci prikazani u tom proračunu moraju biti uravnoteženi. Proračun uključuje popis osoblja zaposlenog za obavljanje zadaća iz stavka 7. Prihodi se sastoje od doprinosa deset država članica, određenih u skladu s pravilima primjenjivima na njihove doprinose ZEU-u koja su na snazi 30. lipnja 2011., te od ostalih prihoda. S ciljem uspostave početnog fonda od 5,3 milijuna EUR, početni doprinosi koji iznose do 20 % tog iznosa uplaćuju se do 30. lipnja 2011. Odbor iz stavka 6. usvaja potrebna financijska pravila, koristeći se što je više moguće financijskim pravilima centra, te pravila o nadzoru proračuna i razrješnici. Do usvajanja takvih pravila primjenjuju se pravila ZEU-a.
               9.   Centar će do 30. lipnja 2011. sklopiti sporazum ili administrativni aranžman sa ZEU-om o provedbi ovog članka, koji odobrava Odbor iz stavka 6., a potpisuje njegov predsjednik.”

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 23. svibnja 2011.

            Za Vijeće

            Predsjednica

         C. ASHTON

      (1)  SL L 200, 25.7.2001., str. 5.


title: 1999/602/EZ, EZUČ, Euratom: Odluka Vijeća i Komisije od 31. svibnja 1999. o sklapanju Sporazuma o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane

text:
               11/Sv. 040

               HR

               Službeni list Europske unije

               56

         31999D0602

               L 239/1

               SLUŽBENI LIST EUROPSKE UNIJE

               31.05.1999.

      ODLUKA VIJEĆA I KOMISIJE

   od 31. svibnja 1999.
   o sklapanju Sporazuma o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane
   (1999/602/EZ, EZUČ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. zadnju rečenicu, članak 55., članak 57. stavak 2., članak 71., članak 80. stavak 2. te članke 93., 94., 133. i 308., u vezi s člankom 300. stavkom 2. drugom rečenicom i stavkom 3. drugim podstavkom,
   uzimajući u obzir Ugovor o osnivanju Europske zajednice za ugljen i čelik, a posebno njegov članak 95.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   nakon savjetovanja sa Savjetodavnim odborom EZUČ-a i uz suglasnost Vijeća,
   uzimajući u obzir odobrenje koje je Vijeće dalo u skladu s člankom 101. Ugovora o osnivanju Europske zajednice za atomsku energiju,

               (1)

               budući da će sklapanje Sporazuma o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, potpisanog 22. travnja 1996. u Luxembourgu, doprinijeti postizanju ciljeva Europskih zajednica;

               (2)

               budući da je svrha tog Sporazuma ojačati veze uspostavljene osobito Sporazumom između Europske ekonomske zajednice i Europske zajednice za atomsku energiju i Saveza Sovjetskih Socijalističkih Republika o trgovini i trgovinskoj i gospodarskoj suradnji, potpisanim 18. prosinca 1989. te odobrenim Odlukom 90/116/EEZ (2);

               (3)

               budući da određene obveze, koje su predviđene Sporazumom o partnerstvu i suradnji i koje su izvan područja primjene trgovinske politike Zajednice, utječu ili bi mogle utjecati na režim utvrđen aktima Zajednice koji su usvojeni u području prava poslovnog nastana, prometa i tretmana poduzeća;

               (4)

               budući da navedeni Sporazum nameće Europskoj zajednici određene obveze u pogledu kretanja kapitala i plaćanja između Zajednice i Republike Armenije;

               (5)

               budući da, osim toga, u mjeri u kojoj navedeni Sporazum utječe na Direktivu Vijeća 90/434/EEZ od 23. srpnja 1990. o zajedničkom sustavu oporezivanja koji se primjenjuje na spajanje, podjelu, prijenos imovine i zamjenu dionica trgovačkih društava iz različitih država članica (3) i Direktivu Vijeća 90/435/EEZ od 23. srpnja 1990. o zajedničkom sustavu oporezivanja koji se primjenjuje na matična društva i društva kćeri iz različitih država članica (4), koje se temelje na članku 94. Ugovora o osnivanju Europske zajednice, taj bi se članak trebao upotrijebiti kao pravna osnova;

               (6)

               budući da određene odredbe navedenog Sporazuma nameću Zajednici obveze u području pružanja usluga koje prelaze prekogranične okvire;

               (7)

               budući da za određene odredbe navedenog Sporazuma koje Zajednica treba provoditi Ugovorom o osnivanju Europske zajednice nisu predviđena posebna ovlaštenja; budući da je stoga potrebno primijeniti članak 308. Ugovora o osnivanju Europske zajednice,

         ODLUČILI SU:
   Članak 1.
   Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, zajedno s Protokolom, izjavama i razmjenom pisama ovim se odobravaju u ime Europske zajednice, Europske zajednice za ugljen i čelik i Europske zajednice za atomsku energiju.
   Ti su tekstovi priloženi ovoj Odluci.
   Članak 2.
   1.   Stajalište koje će Zajednica zauzeti u okviru Vijeća za suradnju, odnosno u okviru Odbora za suradnju u slučajevima kada Vijeće za suradnju ovlasti Odbor za suradnju za djelovanje, utvrđuje Vijeće na prijedlog Komisije ili, ovisno o slučaju, Komisija, svaki od njih u skladu s odgovarajućim odredbama Ugovora o osnivanju Europske zajednice, Ugovora o osnivanju Europske zajednice za ugljen i čelik i Ugovora o osnivanju Europske zajednice za atomsku energiju.
   2.   U skladu s člankom 79. Sporazuma o partnerstvu i suradnji, predsjednik Vijeća predsjedava Vijećem za suradnju i iznosi stajalište Zajednice. Predstavnik Komisije predsjedava Odborom za suradnju u skladu s njegovim poslovnikom te iznosi stajalište Zajednice.
   3.   Odluku o objavljivanju preporuka Vijeća za suradnju i Odbora za suradnju u Službenom listu Europskih zajednica donose Vijeće i Komisija za svaki slučaj zasebno.
   Članak 3.
   Predsjednik Vijeća u ime Europske zajednice daje obavijest predviđenu u članku 101. Sporazuma. Predsjednik Komisije takvu obavijest daje u ime Europske zajednice za ugljen i čelik i Europske zajednice za atomsku energiju.

      Sastavljeno u Bruxellesu 31. svibnja 1999.

            Za Komisiju

            Predsjednik

         J. SANTER

            Za Vijeće

            Predsjednik

         O. SCHILY

      (1)  SL C 115, 14.4.1997., str. 190.

      (2)  SL L 68, 15.3.1990., str. 1.

      (3)  SL L 225, 20.8.1990., str. 1.

      (4)  SL L 225, 20.8.1990., str. 6.


title: Odluka br. 1349/2008/EZ Europskog parlamenta i Vijeća od 16. prosinca 2008. o izmjeni Odluke br. 1719/2006/EZ o uspostavi programa Mladi na djelu za razdoblje od 2007. do 2013.  Tekst značajan za EGP

text:
               16/Sv. 002

               HR

               Službeni list Europske unije

               114

         32008D1349

               L 348/113

               SLUŽBENI LIST EUROPSKE UNIJE

               16.12.2008.

      ODLUKA br. 1349/2008/EZ EUROPSKOG PARLAMENTA I VIJEĆA

   od 16. prosinca 2008.
   o izmjeni Odluke br. 1719/2006/EZ o uspostavi programa Mladi na djelu za razdoblje od 2007. do 2013.
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske Zajednice, a posebno njegov članak 149. stavak 4.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom utvrđenim u članku 251. Ugovora (2),
   budući da:

               (1)

               Odlukom br. 1719/2006/EZ Europskog parlamenta i Vijeća od 15. studenoga 2006. (3) uspostavljen je program Mladi na djelu za razdoblje od 2007. do 2013.

               (2)

               Članak 10. stavak 2. Odluke br. 1719/2006/EZ propisuje da je potrebno usvojiti mjere za provedbu programa različite od onih iz stavka 1., u skladu s postupkom iz članka 9. stavka 3. te Odluke, i to u skladu sa savjetodavnim postupkom utvrđenim Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (4).

               (3)

               Takva formulacija Odluke br. 1719/2006/EZ rezultira osobito odlukama o dodjeli bespovratnih sredstava različitima od onih iz članka 10. stavka 1. te Odluke, koje su podložne savjetodavnom postupku i pravu Europskog parlamenta na njihovu provjeru.

               (4)

               Takve se odluke o odabiru uglavnom odnose na male iznose bespovratnih sredstava i ne uključuju donošenje politički osjetljivih odluka.

               (5)

               Ovi postupovni zahtjevi dodatno za dva do tri mjeseca produljuju postupak dodjeljivanja bespovratnih sredstava kandidatima. Uzrokuju mnoge zastoje za korisnike, teret upravljanja programom nerazmjerno se povećava i ne stvara se dodana vrijednost s obzirom na prirodu dodijeljenih bespovratnih sredstava.

               (6)

               S ciljem omogućivanja brže i učinkovitije provedbe odluka o odabiru, savjetodavni je postupak potrebno zamijeniti obvezom Komisije da bez odgode obavijesti Europski parlament i države članice o svim mjerama poduzetima za provedbu Odluke br. 1719/2006/EZ bez sudjelovanja odbora,

         ODLUČILI SU:
   Članak 1.
   Odluka br. 1719/2006/EZ mijenja se kako slijedi:

               1.

               Briše se članak 9. stavak 3.

               2.

               Članak 10. stavak 2. zamjenjuje se sljedećim:
               „2.   Komisija obavješćuje Odbor iz članka 9. i Europski parlament o svim drugim odlukama o odabiru koje je donijela za provedbu ove Odluke u roku od dva radna dana od donošenja dotične Odluke. Ta obavijest sadrži opise i analizu primljenih prijava, opis postupka procjene i odabira te popis projekata predloženih za financiranje i projekata čije je financiranje odbijeno.”

         Članak 2.
   Komisija obavješćuje Europski parlament i Vijeće o učinku ove Odluke do 25. lipnja 2010.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Strasbourgu 16. prosinca 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         B. LE MAIRE

      (1)  SL C 224, 30.8.2008., str. 113.

      (2)  Mišljenje Europskog parlamenta od 2. rujna 2008. (još nije objavljeno u Službenom listu) i Odluka Vijeća od 20. studenoga 2008.

      (3)  SL L 327, 24.11.2006., str. 30.

      (4)  SL L 184., 17.7.1999., str. 23.


title: Odluka Vijeća 2012/700/ZVSP od 13. studenoga 2012. u okviru Europske sigurnosne strategije u potpori provedbi Akcijskog plana iz Cartagene za razdoblje 2010. – 2014. koji su donijele države članice Konvencije o zabrani uporabe, stvaranja zaliha, proizvodnje i prijenosa protupješačkih mina i njihova uništavanja iz 1997.

text:
               18/Sv. 014

               HR

               Službeni list Europske unije

               164

         32012D0700

               L 314/40

               SLUŽBENI LIST EUROPSKE UNIJE

               13.11.2012.

      ODLUKA VIJEĆA 2012/700/ZVSP
   od 13. studenoga 2012.
   u okviru Europske sigurnosne strategije u potpori provedbi Akcijskog plana iz Cartagene za razdoblje 2010. – 2014. koji su donijele države članice Konvencije o zabrani uporabe, stvaranja zaliha, proizvodnje i prijenosa protupješačkih mina i njihova uništavanja iz 1997.
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
   budući da:

               (1)

               Unija mora težiti visokom stupnju suradnje u svim područjima međunarodnih odnosa da, inter alia, sačuva mir, spriječi sukobe i jača međunarodnu sigurnost u skladu s ciljevima i načelima Povelje Ujedinjenih naroda.

               (2)

               Europsko je vijeće 12. prosinca 2003. donijelo europsku sigurnosnu strategiju o utvrđivanju globalni izazovi i opasnosti i poziva na pravilima utemeljen međunarodni red koji se temelji na učinkovitom multilateralizmu i međunarodnim institucijama koje dobro funkcioniraju.

               (3)

               Europska sigurnosna strategija priznaje Povelju Ujedinjenih naroda kao temeljni okvir za međunarodne odnose i zagovara da se Ujedinjeni narodi (dalje u tekstu: UN) jačaju i osposobe da mogu ispunjavati svoje odgovornosti i učinkovito djelovati.

               (4)

               Rezolucija Glavne skupštine Ujedinjenih naroda 51/45 od 10. prosinca 1996. poziva sve države da se odlučno založe za učinkovit pravno obvezujući međunarodni sporazum o zabrani uporabe, stvaranja zaliha, proizvodnje i prijenosa protupješačkih mina.

               (5)

               Konvencija o zabrani uporabe, stvaranja zaliha, proizvodnje i prijenosa protupješačkih mina i njihova uništavanja (dalje u tekstu: Konvencija) otvorena je za potpisivanje 3. prosinca 1997. i stupila je na snagu 1. ožujka 1999. To je jedini cjelovit međunarodni instrument koji se bavi svim aspektima protupješačkih mina, uključujući njihovu uporabu, stvaranja zaliha, proizvodnju, trgovinu, razminiranje i pomoć žrtvama.

               (6)

               Vijeće je 23. lipnja 2008. donijelo Zajedničku mjeru 2008/487/ZVSP (1) kao potporu sveopćoj primjeni i provedbi Konvencije. Do 1. listopada 2012. je 160 država prihvatilo da ih Konvencija obvezuje.

               (7)

               Države članice Konvencije usvojile su Akcijski plan iz Cartagene za razdoblje 2010. – 2014. (dalje u tekstu: Akcijski plan iz Cartagene) o sveopćoj primjeni i provedbi svih aspekata Konvencije. Tim su planom priznale i dodatno potaknule puno sudjelovanje i doprinos Međunarodne kampanje za zabranu kopnenih mina, Međunarodnog odbora Crvenog križa, nacionalnih društava Crvenog križa i društava Crvenog polumjeseca, Međunarodne federacije crvenog križa i crvenog polumjeseca, UN-a, Ženevskog međunarodnog centra za humanitarno razminiranje, međunarodnih i regionalnih organizacija, preživjelih žrtava mina i njihovih organizacija te drugih udruga civilnog društva, u provedbi Konvencije kako je propisano mjerom br. 62. Akcijskog plana iz Cartagene.

               (8)

               Države članice Konvencije usvojile su 3. prosinca 2010. „direktivu država članica za odjel za potporu provedbi Konvencije (ISU) u kojoj su se države članice dogovorile da će odjel osiguravati savjete i tehničku potporu državama članicama pri provedbi i sveopćoj primjeni Konvencije, poticati komunikaciju među državama članicama te poticati komunikaciju i informacije o Konvenciji u državama koje nisu članice Konvencije te u javnosti. ISU je ovlašten za odgovarajuće povezivanje i usklađivanje s odgovarajućim međunarodnim organizacijama koje sudjeluju u radu Konvencije, uključujući Međunarodnu kampanju za zabranu kopnenih mina, Međunarodni odbor Crvenog križa, nacionalna društva Crvenog križa i društva Crvenog polumjeseca, Međunarodnu federaciju crvenog križa i crvenog polumjeseca, UN, Ženevski međunarodni centar za humanitarno razminiranje.

               (9)

               Glavna skupština Ujedinjenih naroda je 2. prosinca 2011. donijela Rezoluciju 66/29 o provedbi Konvencije o zabrani uporabe, stvaranja zaliha, proizvodnje i prijenosa protupješačkih mina i njihova uništavanja. Glavna skupština upozorila je da je međunarodna zajednica na drugoj revizijskoj konferencije Konvencije pregledala provedbu Konvencije i da su države članice Konvencije usvojile Akcijski plan iz Cartagene, i pritom istaknula važnost pune i učinkovite provedbe i poštivanja Konvencije, među ostalim, i provedbom Akcijskog plana iz Cartagene. Države članice Konvencije pozvale su sve države, koje još nisu ratificirale Konvenciju ili joj nisu pristupile, da to učine i potaknule sve države da to pitanje i nadalje pozorno prate na najvišoj političkoj razini te da promiču poštivanje Konvencije bilateralnim, subregionalnim, regionalnim i multilateralnim kontaktima, osvješćivanjem javnosti, seminarima i drugim sredstvima.

               (10)

               Tijekom 2012. i 2013. održat će se sastanci država članica Konvencije. Međunarodna zajednica će se potom 2014. okupiti na Trećoj revizijskoj konferenciji Konvencije da ocijeni napredak u provedbi Akcijskog plana iz Cartagene. Očekuje se da će do tada provedba Akcijskog plana ostvariti značajan napredak u nastojanju da se okonča patnja i spriječe nove žrtve prouzročene protupješačkim minama.

         DONIJELO JE OVU ODLUKU:
   Članak 1.
   1.   U potpori provedbi Akcijskog plana iz Cartagene za razdoblje 2010. – 2014. (dalje u tekstu: Akcijski plan iz Cartagene) koje su usvojile države članice Konvencije o zabrani uporabe, stvaranja zaliha, proizvodnje i prijenosa protupješačkih mina i njihova uništavanja iz 1997. (dalje u tekstu: Konvencija), u okviru europske sigurnosne strategije i u skladu s odgovarajućim odlukama međunarodne zajednice, Unija nastoji ostvariti sljedeće ciljeve:

               (a)

               podupirati napore država članica Konvencije za provedbu aspekata Akcijskog plana iz Cartagene povezanih s pomoći žrtvama;

               (b)

               podupirati napore država članica Konvencije za provedbu aspekata Akcijskog plana iz Cartagene, povezanih s razminiranjem;

               (c)

               poticati sveopću primjenu Konvencije;

               (d)

               pokazati trajnu obvezu Unije i država članica Konvencije i njihovu odlučnost da surađuju s onim državama kojima je potrebna potpora pri ispunjavanju obveza na temelju Konvencije, i prošire pomoć na te države, te jačati vodeću ulogu Unije u ostvarenju vizije Konvencije da se zauvijek okonča patnja i spriječe nove žrtve prouzročene protupješačkim minama.

         2.   Svi ciljevi iz stavka 1. ostvaruju se tako da dodatno pridonose potvrđivanju temelja Konvencije koji su partnerstvo i suradnja među državama, nevladinim i drugim organizacijama te lokalnim partnerima, posebno tijesnom suradnjom s odgovarajućim akterima da se ojačaju neko elementi takve suradnje.
   3.   Kako bi se postigli ciljevi iz stavka 1., Unija provodi sljedeće projekte:

               (a)

               pomoć žrtvama: osiguranje tehničke pomoći u najviše osam slučajeva, provedba najviše pet srednjoročnih ocjena i najviše pet daljnjih mjera;

               (b)

               razminiranje: provedba najviše pet srednjoročnih ocjena i najviše pet daljnjih mjera;

               (c)

               sveopća primjena Konvencije: potpora radnoj skupini na visokoj razini, izrada studije o sigurnosti granice bez protupješačkih mina i organizacija najviše tri radionice na temu sveopće primjene te

               (d)

               pokazivanje obveze Unije: priprema priredaba na otvorenju i zatvaranju, osiguranje pristupa mrežnoj stranici Konvencije, obavješćivanje javnosti o obvezama država članica u pogledu pomoći žrtvama, organizacija posjeta medija te priprema materijala i publikacija za javnost.

         Detaljan opis projekata naveden je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku (dalje u tekstu: Visoki predstavnik) odgovoran je za provedbu ove Odluke.
   2.   Tehničku provedbu projekata iz članka 1. stavka 3. provodi odjel za potporu provedbi (daje u tekstu: ISU), koji zastupa Ženevski međunarodni centar za humanitarno razminiranje. Odjel za potporu provedbi te zadaće obavlja pod nadzorom Visokog predstavnika. U tu svrhu Visoki predstavnik sklapa potrebne dogovore sa Ženevskim međunarodnim centrom za humanitarno razminiranje.
   Članak 3.
   1.   Financijski referentni iznos za provedbu projekata iz članka 1. stavka 3. iznosi 1 030 000 EUR.
   2.   Izdacima, koji se financiraju iz iznosa propisanog stavkom 1., upravlja se u skladu s postupcima i pravilima koji se primjenjuju na opći proračun Unije.
   3.   Komisija nadzire ispravnost upravljanja izdacima iz stavka 1. U tu svrhu sa Ženevskim međunarodnim centrom za humanitarno razminiranje sklapa sporazum o financiranju kojim se propisuje da Odjel za potporu provedbi Konvencije osigurava javnost doprinosa Unije, koji odgovara njegovu veličini.
   4.   Komisija nastoji sklopiti sporazum o financiranju iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom postupku i o datumu sklapanja sporazuma o financiranju.
   Članak 4.
   Visoki predstavnik izvješćuje Vijeće o provedbi ove Odluke na temelju redovitih izvješća koje priprema Odjel za potporu provedbi Konvencije. Ta izvješća predstavljaju temelj za ocjenu koju donosi Vijeće. Komisija obavješćuje Vijeće o financijskim aspektima provedbe ove Odluke.
   Članak 5.
   Ova Odluka stupa na snagu na dan donošenja.
   Ona prestaje važiti 24 mjeseca nakon datuma sklapanja sporazuma o financiranju iz članka 3. stavka 3. ili šest mjeseci od datuma stupanja na snagu ove Odluke, ako se u tom razdoblju ne sklopi koji drugi sporazum o financiranju.

      Sastavljeno u Bruxellesu 13. studenoga 2012.

            Za Vijeće

            Predsjednik

         V. SHIARLY

      (1)  SL L 165, 27.2.2008., str. 41.
   PRILOG
   1.   Cilj

   Opći je cilj ove Odluke promicanje mira i sigurnosti potporom provedbi Akcijskog plana iz Cartagene, koji se odnosi na sveopću primjenu Konvencije i provedbu svih njezinih aspekata.
   2.   Opis projekata

   Kako bi se postigli ciljevi iz članka 1. stavka 1., Unija provodi sljedeće projekte:
   2.1.   Pomoć žrtvama

   2.1.1.   Cilj projekta

   Podupirati države članice Konvencije pri provedbi aspekata Akcijskog plana iz Cartagene, povezanih s pomoći žrtvama tako da mogu lakše usklađivati i provoditi aktivnosti koje će pozitivno utjecati na život žena, muškaraca, djevojaka i mladića koji su postali žrtve protupješačkih mina i drugih eksplozivnih ostataka iz rata.
   2.1.2.   Opis projekta

               —

               Odjel za potporu provedbi Konvencije u najviše tri slučaja osigurat će nacionalnu tehničku potporu, uključujući i uvođenjem i/ili potporom procesu među ministarstvima, za provedbu obveza pomoći žrtvama u nacionalnom okviru, državama članicama Konvencije koje (a) su se nedovoljno angažirale u naporima provedbe elemenata pomoći žrtvama iz Akcijskog plana iz Cartagene i stoga bi im koristio poticaj da to počnu provoditi, ili (b) su već utvrdile nacionalni plan, ili su na putu da ga utvrde, i stoga bi imale određena iskustva za ocjenu provedbe, i tako postale vjerojatnije kandidatkinje za cjelovitu nacionalnu srednjoročnu ocjenu napora pri provedbi Akcijskog plana iz Cartagene.

               —

               Cjelovita nacionalna srednjoročna ocjena provest će se za najviše tri slučaja. Te će ocjene uključivati Odjel za potporu provedbi Konvencije zajedno s ključnim akterima, kao što su međunarodna kampanja za zabranu kopnenih mina, pomažući državama korisnicama pri sastavljanju detaljnog materijala za nacionalnu radionicu, pri organizaciji nacionalne radionice i pripremi detaljnog završnog dokumenta koji će biti „ocjena” u kojoj će se opisati preostali izazovi, ciljevi i preporuke.

               —

               Daljnje mjere, u najviše tri slučaja, poduzimat će se kao odgovor na preporuke iz srednjoročne ocjene. Te daljnje mjere uključivat će osiguranje dodatne tehničke potpore od strane Odjela za potporu provedbi Konvencije (npr. za reviziju nacionalnih planova, razvoj jednog ili više projektnih prijedloga itd.)

               —

               Odjel za potporu provedbi Konvencije će zajedno s ključnim akterima kao što je međunarodna kampanja za zabranu kopnenih mina organizirati svjetsku konferenciju na visokoj razini o pomoći žrtvama mina i drugih eksplozivnih ostataka iz rata, čiji je cilj oslanjanje na iskustva pri pomoći žrtvama u okviru Konvencije, kako bi iskoristili potencijalnu sinergiju/učinkovitost s obzirom na provedbu međunarodnih akata (npr. Konvencije o kasetnom streljivu, Protokola V. Konvenciji o zabranama ili ograničavanjima uporabe određenih klasičnih oružja za koja se može smatrati da imaju ekstremno traumatske učinke ili da u pogledu ciljeva djeluju jednako (dalje u tekstu: Konvencija o klasičnom oružju) te Konvencije o pravima osoba s invaliditetom koje uređuju isti sadržaj i pogođene države.

         2.1.3.   Rezultati projekta

               —

               Države korisnice tehničke pomoći, koje su se tek malo angažirale u naporima provedbe elemenata pomoći žrtvama iz Akcijskog plana iz Cartagene, utvrdit će kontaktnu točku koja će dalje poticati provedbu obveza pomoći žrtvama i sudjelovati u kasnijim aktivnostima Konvencije.

               —

               Svaka država korisnica tehničke pomoći u svim će slučajevima dobiti izvješće s preporukama o logičnim daljnjim mjerama koje može poduzeti pri provedbi aspekata pomoći žrtvama iz Akcijskog plana iz Cartagene.

               —

               Države korisnice tehničke pomoći u pet slučajeva oblikovat će osnovni dokument i opis predloženih sudionika na nacionalnim radionicama u okviru srednjoročne ocjene.

               —

               Države korisnice srednjoročne ocjene primit će detaljan završni dokument u kojem se navode preostali izazovi, s ciljevima i preporukama za daljnje mjere.

               —

               Države korisnice potpore za daljnje mjere moći će bolje izraziti svoje namjere za ispunjavanje obveza iz Akcijskog plana iz Cartagene te svoje potrebe za potporom (npr. za reviziju nacionalnih planova, razvoj jednog ili više projektnih prijedloga itd.)

               —

               Utvrdit će se načini da se iskoristi potencijalna sinergija/učinkovitost s obzirom na provedbu međunarodnih akata (npr. Konvencije o kasetnom streljivu, Protokola V. Konvenciji o klasičnim oružjima i Konvencije o pravima osoba s invaliditetom) koje uređuju isti sadržaj i pogođene države.

               —

               Povećat će se osviještenost o svjetskim naporima, pri tretiranju potreba i osiguranju prava preživjelih od mina, širim sudjelovanjem na konferencijama na visokoj razini.

         2.1.4.   Korisnici

               —

               Države članice Konvencije koje su izvijestile o svojoj odgovornosti za znatan broj preživjelih žrtava mina.

               —

               Žene, muškarci, djevojke i mladići koji su postali žrtve protupješačkih mina i drugih eksplozivnih ostataka iz rata kao i njihove obitelji i zajednice.

         2.2.   Razminiranje

   2.2.1.   Cilj projekta

   Države članice Konvencije podupiru se pri provedbi aspekata razminiranja Akcijskog plana iz Cartagene na takav način da mogu bolje završiti razminiranje u što kraćem razdoblju, da pojedinci, zajednice i narodi ponovno koriste za normalnu ljudsku djelatnost zemljišta, koja su se ranije smatrala opasnim.
   2.2.2.   Opis projekta

               —

               Cjelovita nacionalna srednjoročna ocjena provest će se za najviše pet slučajeva. Te će ocjene uključivati Odjel za potporu provedbi Konvencije zajedno s ključnim akterima, kao što su Međunarodna kampanja za zabranu kopnenih mina, pomažući državama korisnicama pri sastavljanju detaljnog materijala za nacionalnu radionicu, organizaciji nacionalne radionice i pripremi detaljnog završnog dokumenta koji će biti „ocjena” u kojoj će se opisati preostali izazovi, ciljevi i preporuke.

               —

               Daljnje mjere, u najviše tri slučaja, poduzet će se kao odgovor na preporuke iz srednjoročne ocjene. Te daljnje mjere uključivat će osiguranje dodatne tehničke potpore od strane Odjela za potporu provedbi Konvencije (npr. za reviziju nacionalnih planova, razvoj jednog ili više projektnih prijedloga itd.) ili organizaciju posjeta u okviru razmjene jug-jug za države korisnice zbog uzajamne koristi od stečenog iskustva i bolje buduće provedbe.

         2.2.3.   Rezultati projekta

               —

               Države korisnice srednjoročne ocjene primit će detaljan završni dokument u kojem se navode preostali izazovi, s ciljevima i preporukama za daljnje djelovanje.

               —

               Države korisnice potpore za daljnje mjere moći će bolje izraziti svoje namjere za ispunjavanje obveza iz Akcijskog plana iz Cartagene te svoje potrebe za potporom (npr. za reviziju nacionalnih planova, razvoj jednog ili više projektnih prijedloga itd.) i države korisnice bolje će razumjeti posebne aspekte provedbe razminiranja.

         2.2.4.   Korisnici

               —

               Države članice Konvencije, koje nisu države članice, koje su u procesu provedbe svojih obveza razminiranja na temelju Konvencije.

               —

               Žene, muškarci, djevojke i mladići čiji su životi pogođeni prisutnošću, ili sumnjom na prisutnost mina, kao i njihove obitelji i zajednice.

         2.3.   Sveopća primjena Konvencije

   2.3.1.   Cilj projekta

   Zapreke za poštivanje Konvencije rješavaju se tako da se učini napredak usmjeren na sveopću primjenu Konvencije od strana država koje nisu članice Konvencije.
   2.3.2.   Opis projekta

               —

               Radnu skupinu na visokoj razini o sveopćoj primjeni Konvencije podupirat će Odjel za potporu provedbi Konvencije, uključujući potporu važnim osobama koja može uključiti vođe najviše šest država koje nisu članice Konvencije. Članovi radne skupine sudjelovat će na najviše dva druga događaja za privlačenje pozornosti na tekuće napore za sveopću primjenu i provedbu Konvencije.

               —

               Odjel za potporu provedbi Konvencije izradit će studiju o sigurnosti granica bez protupješačkih mina, u suradnji sa stručnjacima u tom području i oslanjajući se na rad koji je obavio Međunarodni odbor Crvenog križa sredinom ‚90-ih prošlog stoljeća. Izvješće o studiji bit će dostupno na različite načine, uključujući prijevod, pripremu sažetaka, izradu materijala u dostupnim formatima itd.

               —

               Odjel za potporu provedbi Konvencije, u najviše tri slučaja, organizirat će radionice u suradnji s glavnim akterima kao što je Međunarodna kampanja za zabranu kopnenih mina i koordinator neformalne kontaktne skupine Konvencije za sveopću primjenu. Te će se radionice odvijati na nacionalnoj, subregionalnoj ili regionalnoj razini da se među državama promiče Konvencija i da se državama koje nisu članice Konvencije pomogne pri uklanjanju stvarnih ili uočenih zapreka za pristup, posebno korištenjem izvješća o studiji o sigurnosti granica bez protupješačkih mina.

         2.3.3.   Rezultati projekta

               —

               Najviše šest država koje nisu članice Konvencije uključit će se na ministarskoj ili višoj razini vezano uz poštovanje Konvencije.

               —

               Pribavit će se ažuriramo znanje o politici protupješačkih mina država koje nisu članice Konvencije. Te će se informacije koristiti pri pripremi tematskih dokumenata za treću revizijsku konferenciju, uključujući i cjelovito izvješće o napretku koji je postignut u ispunjavanju ciljeva sveopće primjene Konvencije, te mogućega daljnjeg napretka.

               —

               Zauzimanje od strane država članica Konvencije i nevladinih udruga oživjet će na temelju daljnjih mjera koje su rezultat posjeta radne skupine na visokoj razini.

               —

               Novo stečeno znanje objedinit će se u publikaciji koja se bavi najčešćim uočenim preprekama pristupanju Konvenciji i koja se može koristiti kao potpora naporima za sveopću primjenu.

               —

               Države sudionice koje nisu članice Konvencije napredovat će u smjeru pristupanja Konvenciji i/ili prihvaćanju norma Konvencije.

         2.3.4.   Korisnici

               —

               Države, koje nisu države članice, koje još nisu ratificirale, odobrile, prihvatile ili pristupile Konvenciji.

               —

               Države članice Konvencije i nevladine i međunarodne organizacije uključene u napore za sveopćom primjenom Konvencije.

         2.4.   Pokazivanje stalne obveze Unije

   2.4.1.   Cilj projekta

               —

               Pokazati trajnu obvezu Unije i država članica Konvencije i njihovu odlučnost da surađuju s onim državama kojima je potrebna potpora pri ispunjavanju obveza na temelju Konvencije, i prošire pomoć na te države, te jačati vodeću ulogu Unije u ostvarenju vizije Konvencije da se zauvijek okonča patnja i spriječe nove žrtve prouzročene protupješačkim minama.

         2.4.2.   Opis projekta

               —

               Pripremit će se priredba predstavljanja kao potpora ovoj Odluci, a završna će se priredba organizirati da se javnost obavijesti o aktivnostima predviđenim ovom Odlukom i njihovim rezultatima i tako naglasi doprinos Unije.

               —

               S obzirom na važnost širenja razumijevanja obveza koje su države članice Konvencije preuzele na Konferenciji u Cartageni i načina njihove provedbe, te s obzirom na to da se u tim nastojanjima moraju poštovati raznolike skupine građana (npr. različite jezične skupine, osobe s invaliditetom), internetska stranica Konvencije će se revidirati da se osiguraju visoki standardi pristupa, postojeće publikacije Odjela za potporu provedbi Konvencije, koje evidentiraju obveze pomoći žrtvama država članica Konvencije, prevest će se i objaviti na mrežnoj stranici Konvencije da se proširi dostupnost tih obveza na različitim jezicima.

               —

               Prije treće revizijske konferencije Konvencije 2014. bit će organiziran posjet novinara državama koje su pogođene minama.

               —

               Pribavit će se materijali za javnost (npr. plakati, oglasi, videosnimke, reklamni materijali itd.) da se iskoriste komunikacijske mogućnosti.

         2.4.3.   Rezultati projekta

               —

               Dužnosnici Unije i njezinih država članica bit će upoznati s ovom Odlukom i načinom na koji je povezana s njihovim radom.

               —

               Razumijevanje pomoći žrtvama u državama članicama Konvencije poboljšat će se, posebno u pogođenim državama francuskoga govornog područja.

               —

               Informacije o Konvenciji postat će dostupnije.

               —

               Obvezujuća uloga Unije Konvenciji bit će prepoznatljiva, stvorit će se i podupirati svijest o ovoj Odluci i njezinu poštovanju, kako pokazuju novinsku članci, koji priznaju obvezu Unije, i države članice Konvencije koje na sastancima to izražavaju.

               —

               Podići će se svijest o trajnim naporima za poticanje sveopće primjene Konvencije

         2.4.4.   Korisnici

   Države članice Konvencije i nevladine i međunarodne organizacije, njihovi predstavnici i drugi pojedinci zainteresirani ili uključeni u napore za provedbu Konvencije.


               15.12.2016

               HR

               Službeni list Europske unije

               C 468/213

         P7_TA(2013)0550
   Izvješća o posjetima u svrhu utvrđivanja činjenica prilikom razmatranja predstavki (tumačenje članka 202. stavka 5. Poslovnika)
   Odluka Europskog parlamenta od 10. prosinca 2013. u vezi izvješća o posjetima u svrhu utvrđivanja činjenica prilikom razmatranja predstavki (tumačenje članka 202. stavka 5. Poslovnika) (2013/2258(REG))
   (2016/C 468/32)

      Europski parlament,

               —

               uzimajući u obzir pismo predsjednika Odbora za ustavna pitanja od 26. studenoga 2013.,

               —

               uzimajući u obzir članak 211. svog Poslovnika,

               1.

               odlučuje priložiti sljedeće tumačenje članka 202. stavka 5.:

                           „Posjeti u svrhu utvrđivanja činjenica i izvješća o tim posjetima namijenjeni su isključivo pribavljanju informacija potrebnih odboru za daljnje razmatranje predstavke. Sudionici posjeta isključivo su odgovorni za sastavljanje tih izvješća te nastoje postići konsenzus. Ako ga ne postignu, u izvješću se moraju navesti različita činjenična utvrđenja ili ocjene. Izvješće se podnosi odboru na odobrenje jedinstvenim glasovanjem, osim ako predsjedavajući ne objavi, gdje je primjereno, da se amandmani mogu podnositi i na dijelove izvješća. Članak 52. ne primjenjuje se na ova izvješća, bilo izravno bilo mutatis mutandis. Ako ih odbor ne odobri, izvješća se ne prosljeđuju predsjedniku.”

               2.

               upućuje svog predsjednika da ovu odluku u svrhu obavijesti proslijedi Vijeću i Komisiji.